pythainlp/thai-wiki-dataset-v4 huggingface dataset:
ดับแสงรวี

ดับแสงรวี เป็นภาพยนตร์ไทยแนวรัก สยองขวัญ ปี 2566 กำกับโดยบัณฑิต ทองดี นำแสดงโดยพฤกษ์ พานิช และชวรินทร์ เพริศพิริยะวงศ์ เป็นการดัดแปลงจากนิยายชื่อเดียวกันของซีอีโอ
เนื้อเรื่อง.
ประเทศไทย ปี 2504 แสงระวี อายุ 21 ปี ถูกส่งไปอาศัยอยูที่คฤหาสน์สิทธิกรกัลป์ที่พระนคร พระเพลิง นายน้อยของตระกูล อาศัยอยู่ต่างประเทศ แต่เมื่อกลับถึงบ้าน มีซินแสทำนายว่า หากไม่พบเนื้อคู่ก่อนอายุ 25 ปี จะต้องตกอยู่ในอันตราย ดังนั้น พระเพลิงและแสงระวีจึงถูกชักชวนให้ผูกดวงชะตาไว้ ในขณะเดียวกันแสงระวีก็ถูกภูตผีตามหลอกหลอน
งานสร้างและการเข้าฉาย.
การสร้าง ดับแสงรวี ได้รับการประกาศเมื่อวันที่ 17 มีนาคม 2566 โดยพฤกษ์ พานิช และ ชวรินทร์ เพริศพิริยะวงศ์ รับบทเป็น 2 ตัวละครหลักในภาพยนตร์เรื่องแรกของพวกเขาและเป็นการร่วมงานครั้งที่ 3 ต่อจากละครโทรทัศน์เรื่อง "นิ่งเฮียก็หาว่าซื่อ" และ Cutie Pie 2 You เริ่มถ่ายทำหลังพิธีบวงสรวงเมื่อวันที่ 30 มีนาคม 2566
วิดีโอทีเซอร์และโปสเตอร์แรกเผยแพร่เมื่อวันที่ 28 พฤษภาคม 2566 ตามด้วยตัวอย่างอย่างเป็นทางการเมื่อวันที่ 15 มิถุนายน
ภาพยนตร์ฉายรอบปฐมทัศน์ที่ Infinity City Hall สยามพารากอน เมื่อวันที่ 18 กรกฎาคม 2566 และเข้าฉายทั่วประเทศในวันที่ 20 กรกฎาคม ในโรงภาพยนตร์เมเจอร์ ซีนีเพล็กซ์
วันช็อต

ในวงการการ์ตูนช่อง วันช็อต  คือผลงานที่ประกอบด้วยตอนเดียวจบหรือฉบับเดียวจบ ต่างจากการ์ตูนชุดจำกัดหรือการ์ตูนชุดไม่รู้จบที่ประกอบด้วยหลายตอนหรือหลายฉบับ วันช็อตมีต้นกำเนิดมาตั้งแต่ช่วงต้นคริสต์ศตวรรษที่ 19 โดยมีการตีพิมพ์เผยแพร่ในหนังสือพิมพ์ ในปัจจุบันวันช็อตอาจอยู่ในรูปแบบของหนังสือการ์ตูนที่เผยแพร่เพียงเล่มเดียว เป็นส่วนหนึ่งของนิตยสารการ์ตูน/หนังสือการ์ตูนรวมหลายเรื่อง หรือเผยแพร่ออนไลน์ทางเว็บไซต์ ในอุตสาหกรรมการตลาดบางครั้งก็ใช้วันช็อตเป็นเครื่องมือในการโฆษณาโยงกับผลงานการผลิต ภาพยนตร์ วิดีโอเกม หรือรายการโทรทัศน์ที่มีอยู่แล้ว
ประเภท.
1. มังงะวันช็อตอาจกลายเป็นมังงะต่อเนื่องได้หลังจากดัดแปลงเป็นมังงะหรือไลต์โนเวลแล้ว
2. มังงะวันช็อตสามารถพัฒนาเป็นซีรีส์มังงะเรื่องเดียวหรือมังงะต่อเนื่องได้แต่อยู่ในเนื้อเรื่องที่แตกต่างกัน
3. มังงะวันซ็อตมีเรื่องราวเสริมอาจมาจากมังงะหรือวันช็อตต้นฉบับ
จักรพรรดินีเซี่ยวเจินฉุน

จักรพรรดินีเซี่ยวเจินฉุน ไท่หวงไท่โฮ่ว  หรือ หวังหวงโฮ่ว (ค.ศ. 1440 หรือ 1450 - ค.ศ. 1518) เป็นจักรพรรดินีพระองค์ที่ 2 ในจักรพรรดิเฉิงฮว่า แห่งราชวงศ์หมิง
พระองค์เป็นพระวิมาดาในจักรพรรดิหมิงเซี่ยวจง เป็นสมเด็จพระอัยยิกาเจ้า ฝ่ายพระราชชนกนาถในจักรพรรดิเจิ้งเต๋อ
พระราชประวัติ.
พระชนม์ชีพ.
จักรพรรดินีเซี่ยวเจินฉุน ไม่มีบันทึกถึงพระนามเดิม พระองค์เสด็จพระราชสมภพในตระกูลหวัง เมื่อ ค.ศ.1440 หรือ ค.ศ.1450 เป็นพระราชธิดาของหวังเจิ้น ต่อมาเมื่อทรงเจริญพระชนมพรรษาขึ้น ได้เข้ารับราชการเป็นพระภรรยาเจ้าในจักรพรรดิหมิงเซี่ยนจง เมื่อครั้งยังเป็นหวงไท่จื่อ
รัชศกเทียนชุ่นปีที่ 8 (ค.ศ. 1464) ในเดือน 7 จักรพรรดิหมิงเซี่ยนจงสถาปนาพระอัครมเหสีอู๋ เป็นจักรพรรดินี หนึ่งเดือนต่อมา จักรพรรดิหมิงเซี่ยนจงมีพระราชโองการให้ จักรพรรดินีอู๋ พ้นจากฐานันดรศักดิ์ และสถาปนาพระมเหสีหวังเป็นพระอัครมเหสี
เมื่อจักรพรรดิหมิงเซี่ยวจงเสด็จเถลิงถวัลยราชสมบัติเป็นจักรพรรดิ รัชกาลที่ 9 ทรงยึดถือความกตัญญูกตเวทีที่มีต่อจักรพรรดินีหวัง ในฐานะพระวิมาดา จึงสถาปนา "จักรพรรดินีหวัง" เป็น "หวงไท่โฮ่ว"
เมื่อจักรพรรดิหมิงอู่จงเสด็จเถลิงถวัลยราชสมบัติเป็นจักรพรรดิ รัชกาลที่ 10 มีพระบรมราชโองการ โปรดเกล้าสถาปนา "หวังหวงไท่โฮ่ว" เป็น "ไท่หวงไท่โฮ่ว"
รัชศกเจิ้งเต๋อปีที่ 5 (ค.ศ. 1510) ในเดือน 12 จักรพรรดิหมิงอู่จงเฉลิมพระนามาภิไธย "หวังหวงไท่โฮ่ว" ตามประกาศว่า "ฉือเชิ่งคังโซ่วไท่หวงไท่โฮ่ว (慈圣康寿太皇太后)"
เสด็จสวรรคต.
รัชศกเจิ้งเต๋อปีที่ 13 (ค.ศ. 1518) ในเดือน 2 ฉือเชิ่งไท่หวงไท่โฮ่วเสด็จสวรรคต สิริพระชนมพรรษา 60 พรรษา ตามบันทึก หีบพระบรมศพได้ประดิษฐานไว้ในสุสานหลวงหมิงเหมา และจักรพรรดิหมิงอู่จงเฉลิมพระสมัญญานาม "ฉือเชิ่งไท่หวงไท่โฮ่ว" ตามประกาศว่า "เซี่ยวเจินจวงอี้กงจิ้งเหรินฉือชินเทียนฝู่เชิ่งฉุนหวงโฮ่ว (孝貞莊懿恭靖仁慈欽天輔聖純皇后)"
พระราชจริยวัตร.
เมื่อครั้งดำรงพระราชอิสริยยศเป็นจักรพรรดินี พระองค์ทรงมีพระราชจริยวัตร ที่เรียบง่าย ระมัดระวังการประพฤติปฏิบัติ ทำให้จักรพรรดิหมิงเซี่ยนจง ไม่สามารถหาเหตุผล เพื่อถอดถอนพระองค์จากพระราชอิสริยยศจักรพรรดินีได้ ทำให้พระองค์สามารถดำรงพระราชอิสริยยศเป็นจักรพรรดินีจวบจนสิ้นรัชศกเฉิงฮว่าได้อย่างราบรื่น
พระเกียรติยศ.
พระราชอิสริยยศ.
พระองค์ทรงได้รับการสถาปนาและเฉลิมพระนามาภิไธย ดังนี้
ข้อมูลอ้างอิง.
<templatestyles src="Reflist/styles.css" />
สุสานหลวงหมิงเหมา

สุสานหลวงหมิงเหมา  เป็นพระราชสุสานหลวง ครอบคลุมพื้นที่ประมาณ 25,600 ตารางเมตร ประดิษฐานหีบพระบรมศพ จักรพรรดิหมิงเซี่ยนจง รัชกาลที่ 8 แห่งราชวงศ์หมิง และฉือเชิ่งไท่หวงไท่โฮ่ว, เซี่ยวมู่หวงโฮ่ว, โซ่วอันหวงไท่โฮ่ว
การก่อสร้างพระราชสุสานหลวง เริ่มขึ้นในวันที่ 15 เดือน 9 รัชศกเฉิงฮว่าปีที่ 23 (ค.ศ. 1487) พระราชวังซวนสร้างเสร็จในเดือน 12 และหีบพระบรมศพจักรพรรดิหมิงเซี่ยนจง และเซี่ยวมู่หวงไท่โฮ่ว นำมาประดิษฐานในวันที่ 17 พระราชสุสานหลวงนี้ก่อสร้างเสร็จเมื่อวันที่ 24 เดือน 4 ซึ่งเป็นปีแรกของรัชศกหงจื้อ (ค.ศ. 1488) รวมระยะเวลาในการก่อสร้างประมาณ 7 เดือน
รัชศกเจิ้งเต๋อปีที่ 13 (ค.ศ. 1518) หีบพระบรมศพของฉือเชิ่งไท่หวงไท่โฮ่วได้ประดิษฐานไว้ในสุสานหลวงหมิงเหมา
รัชศกเจียจิ้งปีที่ 2 (ค.ศ. 1523) หีบพระบรมศพของโซ่วอันหวงไท่โฮ่ว ได้ประดิษฐานไว้ในสุสานหลวงหมิงเหมา
รัชศกเจียจิ้งปีที่ 16 (ค.ศ. 1537) มีพระบรมราชโองการ โปรดเกล้าให่ก่อสร้างพระอนุสรณ์สถานเพิ่มเติม
ตั้งแต่ปีที่ 50 ถึงปีที่ 52 ของจักรพรรดิเฉียนหลงแห่งราชวงศ์ชิง (ค.ศ. 1785 - 1787) รัฐบาลชิงได้ดำเนินการซ่อมแซมสุสานหมิงขนาดใหญ่ 
ในปี ค.ศ. 1998 สุสานหลวงหมิงเหมาถูกปิดเป็นเขตอนุรักษ์พิเศษ ปัจจุบันยังไม่เปิดให้บุคคลทั่วไปเข้าชม
ข้อมูลอ้างอิง.
<templatestyles src="Reflist/styles.css" />
อะเพลสอินยัวร์ฮาร์ต

อะเพลสอินยัวร์ฮาร์ต  คืออัลบั้มสตูดิโอชุดที่ 8 ของ แกเบรียล นักร้องและนักแต่งเพลงชาวอังกฤษ วางจำหน่ายเมื่อวันที่ 10 พฤษภาคม ค.ศ. 2024 ผ่านสังกัด ซึ่งต่อจากอัลบั้ม "Do It Again" ที่เป็นผลงานรวมเพลงคัฟเวอร์ของเธอใน ค.ศ. 2021 เปิดตัวด้วยสองซิงเกิล อย่าง "A Place In Your Heart" และ "Sorry"
ผลตอบรับจากนักวิจารณ์.
เรโทรป็อปมอบสี่ดาวให้กับอัลบั้มนี้ และยกย่องชมเชยว่า "เต็มไปด้วยความหลากหลายทางอิทธิพล" อีกทั้งอธิบายไว้ว่า "เป็นอัลบั้มที่เกินคาดจากสิ่งที่คิดไว้ และนำเสนอผลงานที่ดูเป็นปัจจุบันทันสมัย อันเกี่ยวข้องกับการเป็นนักร้องของเธอที่ยังยืนหยัดได้อยู่ทุกวันนี้"
จักรพรรดินีอู๋ (จักรพรรดิเฉิงฮว่า)

จักรพรรดินีอู๋ ; ไม่ปรากฏ - ค.ศ. 1509) เป็นจักรพรรดินีพระองค์แรก ในจักรพรรดิเฉิงฮว่าแห่งราชวงศ์หมิง
ประวัติ.
พระชนม์ชีพ.
จักรพรรดินีอู๋ ไม่มีบันทึกถึงพระนามเดิม พระองค์เสด็จพระราชสมภพเมื่อไรไม่ปรากฏบันทึก เป็นพระธิดาของอู๋จวิ้น ต่อมาเมื่อทรงเจริญพระชนมพรรษาขึ้น ได้เข้ารับราชการเป็นพระภรรยาเจ้าในจักรพรรดิเฉิงฮว่า เมื่อครั้งยังเป็นหวงไท่จื่อ
ในรัชศกเทียนชุ่น จักรพรรดิเฉิงฮว่าต้องการสถาปนาพระมเหสีว่านเป็นว่าที่จักรพรรดินี แต่จักรพรรดิหมิงอิงจงไม่มีพระราชานุญาต ทรงไม่ยอมรับที่นางกำนัล ซึ่งอายุมากกว่าพระราชโอรสถึงสิบเจ็ดปี เป็นว่าที่จักรพรรดินีในอนาคต ดังนั้นเรื่องนี้จึงถูกยกเลิก
รัชศกเทียนชุ่นปีที่ 8 (ค.ศ. 1464) ในเดือน 7 จักรพรรดิเฉิงฮว่ามีพระบรมราชโองการ โปรดเกล้าสถาปนา พระอัครมเหสีอู๋ เป็น "จักรพรรดินี"แต่พระองค์นั่นไม่เป็นที่โปรดปรานของจักรพรรดิเฉิงฮว่า
ในช่วงต้นรัชศกเฉิงฮว่า พระมเหสีว่านยังคงเป็นนางกำนัลในพระราชวัง เกิดข้อขัดแย้งกันกับจักรพรรดินีอู๋ ดังนั้นพระองค์จึงสั่งให้ขันที ลงพระอาญาพระมเหสีว่าน โบยด้วยไม้ ในยุคศักดินาแบบมีลำดับชั้น การสั่งให้ขันทีทุบตีนางกำนัลด้วยไม้ ในฐานะจักรพรรดินีไม่ใช่เรื่องใหญ่ แต่ความผิดพลาดของจักรพรรดินีอู๋ คือพระองค์ไม่ควรทุบตีผู้หญิงที่จักรพรรดิรัก แม้ว่าจะเป็นเพียงนางกำนัลในพระราชวังก็ตาม
จักรพรรดิเฉิงฮว่าทรงพระพิโรธ สั่งลงพระอาญาขันที และกล่าวหาว่าจักรพรรดินีอู๋ และพระราชชนกติดสินบน เพื่อที่จะให้จักรพรรดินีอู๋ได้เป็นจักรพรรดินี แทนที่ฉือเชิ่งไท่หวงไท่โฮ่ว
จักรพรรดิเฉิงฮว่าถอดจักรพรรดินีอู๋จากฐานันดรศักดิ์ ตำแหน่งหน้าที่ทั้งปวง และสถาปนา "พระมเหสีหวัง" เป็น "จักรพรรดินี" ในฐานะพระอัครมเหสี
จักรพรรดิหมิงเซี่ยวจงเมื่อครั้งยังทรงพระเยาว์ ได้รับการอภิบาลจากอดีตจักรพรรดินีอู๋ ด้วยความกตัญญู เมื่อเสด็จเถลิงถวัลยราชสมบัติเป็นจักรพรรดิ รัชกาลที่ 9 ทรงให้การดูแลตระกูลอู๋เป็นอย่างดี
เสียชีวิต.
รัชศกเจิ้งเต๋อปีที่ 4 (ค.ศ. 1509) อดีตจักรพรรดินีอู๋ถึงแก่กรรม ตามพิธีศพของสตรีในราชสำนักธรรมดาที่เสียชีวิตด้วยอาการป่วยในสมัยราชวงศ์หมิงจะถูกเผา แต่หวังเอ่าเสนาบดีชั้นผู้ใหญ่ ยืนหยัดคัดค้าน ว่าเป็นถึงอดีตจักรพรรดินีอู๋ ไม่สมควรทำพิธีศพด้วยการเผา สมควรฝังพระศพในฐานะพระมเหสี ทำให้พระศพอดีตจักรพรรดินีอู๋ถูกฝังในสุสานแทนการเผา
ข้อมูลอ้างอิง.
<templatestyles src="Reflist/styles.css" />
อโครทริป

อโครทริป (; โรมาจิ: "Akuro Torippu") เป็นซีรีส์มังงะญี่ปุ่น แต่งเรื่องและวาดภาพโดยโยเนะ ซาวาตะ ตีพิมพ์ต่อเนื่องในนิตยสารมังงะโชโจะ "Ribon" ของสำนักพิมพ์ชูเอชะตั้งแต่เดือนกุมภาพันธ์ พ.ศ. 2560 ถึงธันวาคม พ.ศ. 2565 โดยได้รวมเล่ม (ทังโกบง) ทั้งหมด 5 เล่ม ซีรีส์ทีวีอนิเมะดัดแปลงโดยสตูดิโอ Voil ออกอากาศตั้งแต่เดือนตุลาคมถึงธันวาคม พ.ศ. 2567
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
สื่อตีพิมพ์.
มังงะ.
"อโครทริป" เขียนและวาดภาพโดย โยเนะ ซาวาตะ ได้ตีพิมพ์ในนิตยสารมังงะโชโจของสำนักพิมพ์ชูเอชะ ในนิตยสาร "Ribon" ตั้งแต่วันที่ 3 กุมภาพันธ์ พ.ศ. 2560 ถึง 1 ธันวาคม พ.ศ. 2565 เป็นผลงานต่อเนื่องเรื่องแรกของซาวาตะ ชูเอชะ ได้รวบรวมเล่มใน(ทังโกบง) ทั้งหมด 5 เล่ม วางจำหน่ายตั้งแต่วันที่ 25 เมษายน พ.ศ. 2561 ถึง 25 มกราคม พ.ศ. 2566 สำนักพิมพ์รักพิมพ์ได้ประการเป็นผู้ถือลิขสิทธ์ในการแปลและตีพิมพ์ในฉบับภาษาไทยในวันที่ 3 มิถุนายน พ.ศ. 2567
เล่ม.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 25 เมษายน พ.ศ. 2561</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 25 เมษายน พ.ศ. 2562</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 22 กรกฎาคม พ.ศ. 2563</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 25 กุมภาพันธ์ พ.ศ. 2565</td><td></td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 25 มกราคม พ.ศ. 2566</td><td></td></tr>
</table>
อนิเมะ.
ซีรีส์อนิเมะดัดแปลงได้ประกาศเมื่อวันที่ 1 ธันวาคม พ.ศ. 2565 ผลิตโดยสตูดิโอ Voil และกำกับโดย อายูมุ โคตาเกะ โดยมีบทดูแลโดย ชินอิจิ อิโนสึเมะ การออกแบบตัวละครโดย โทชิเอะ คาวามุระ และเพลงที่แต่งโดย Technoboys Pulcraft Green-Fund ซีรีส์นี้มีออกอากาศตั้งแต่วันที่ 2 ตุลาคม ถึงวันที่ 18 ธันวาคม พ.ศ. 2567
เมลิซา บาร์เรรา

เมลิซา บาร์เรรา มาร์ติเนซ (เกิด 4 กรกฎาคม พ.ศ. 2533) เป็นนักแสดงชาวเม็กซิโก เธอเริ่มต้นอาชีพหลัก ๆ ในเม็กซิโก โดยมีบทบาทในเตเลโนเบลาเรื่อง "ซิเอมเปรตูยาอากาปุลโก" (2013) และ "ตันโตอามอร์" (2015) และซีรีส์ "คลับ ดิ คูเอร์วอส" (2017) ทางเน็ตฟลิกซ์
บาร์เรราเริ่มเปลี่ยนอาชีพจากเม็กซิโกมาสู่นักแสดงฮอลลีวูดในปี 2018 โดยได้การยอมรับจากซีรีส์ "บีดา" (2018–2020) และภาพยนตร์เพลง "อินเดอะไฮตส์" (2021) สำหรับเธอในการรับบทแซม คาร์เพนเตอร์ ในภาพยนตร์เรื่อง "หวีดสุดขีด" (2022) และ "หวีดสุดขีด 5" (2023) เธอได้รับการยอมรับว่าเป็นราชินีแห่งเสียงหวีดสุดขีด นับตั้งแต่นั้นมาเธอได้แสดงในภาพยนตร์เรื่อง "อาบิเกล" (2024)
ชิรากาวะ (หมู่บ้านในจังหวัดกิฟุ)

ชิรากาวะ  เป็นหมู่บ้านที่ตั้งอยู่ในอำเภอโอโนะ จังหวัดกิฟุ ประเทศญี่ปุ่น เป็นที่รู้จักดีจากการเป็นที่ตั้งของชิรากาวาโง หมู่บ้านเล็ก ๆ แบบดั้งเดิมที่เต็มไปด้วยบ้านหลังคามุงจากที่เรียกว่า "กัชโชซูกูริ" ร่วมกับโกกายามะที่ตั้งอยู่ในนครนันโตะ จังหวัดโทยามะ เป็นหนึ่งในแหล่งมรดกโลกของยูเนสโก
ณ วันที่ 1 เมษายน ค.ศ. 2024 หมู่บ้านนี้มีจำนวนประชากรประมาณ 1,416 คน มีความหนาแน่นของประชากร 3.97 คนต่อตารางกิโลเมตร มีขนาดพื้นที่ทั้งสิ้น 
ภูมิศาสตร์.
ชิรากาวะเป็นหมู่บ้านบนภูเขาที่ตั้งอยู่ในทางตอนเหนือจังหวัดกิฟุ ติดกับจังหวัดอิชิกาวะและจังหวัดโทยามะโดยมีเทือกเขาเรียวฮากุกั้น เขาฮากูซังเป็นยอดเขาที่สูงที่สุดที่ระดับความสูง พื้นที่ของหมู่บ้านเป็นป่าภูเขาร้อยละ 95.7 และมีลักษณะเป็นสถานที่สูงชัน ระหว่างภูเขามีแม่น้ำโชไหลผ่าน ซึ่งไหลไปทางทิศเหนือสู่นครนันโตะ จังหวัดโทยามะ ประชากรส่วนใหญ่อาศัยอยู่ในหุบเขาริมแม่น้ำ นับตั้งแต่เปิดใช้งานอุโมงค์ฮิดะ การเดินทางด้วยรถยนต์จากทากายามะไปยังชิรากาวะใช้เวลาลดลงจาก 3 ชั่วโมงเหลือ 50 นาที และใช้เวลาเดินทางถึงนันโตะเพียง 1 ชั่วโมง
ภูมิอากาศ.
หมู่บ้านชิรากาวะมีภูมิอากาศแบบชื้นภาคพื้นทวีป (เคิพเพิน "Dfa") ประกอบด้วยสี่ฤดูกาลที่แตกต่างกัน โดยฤดูหนาวจะเป็นที่โดดเด่นในชิรากาวะมากที่สุด ชิรากาวะขึ้นชื่อว่าเป็นหนึ่งในสถานที่ที่มีหิมะตกมากที่สุดในญี่ปุ่น ปริมาณหิมะเฉลี่ยต่อปีโดยเฉลี่ยเกินกว่า 10 เมตร (415.4 นิ้ว) โดยมีเนินหิมะทับถมกันสูงกว่า 2 เมตร ผลที่ตามมาของการที่หิมะตกหนักบ่อยครั้ง คือการสร้างบ้านหลังคามุงจากหนาเป็นพิเศษ เรียกว่า "กัชโชซูกูริ"  และด้วยความที่มีเทือกเขาในอุทยานแห่งชาติฮากูซังเป็นพื้นหลัง สถานที่เหล่านี้จึงเป็นสถานที่ท่องเที่ยวที่สำคัญ
สถิติประชากร.
ตามข้อมูลสำมะโนประชากรของญี่ปุ่น ประชากรของชิรากาวะได้ลดลงในช่วง 50 ปีที่ผ่านมา โดยเพิ่มขึ้นเล็กน้อยในช่วง ค.ศ. 2000
ประวัติศาสตร์.
พื้นที่บริเวณชิรากาวะเป็นส่วนหนึ่งของแคว้นโบราณแคว้นหนึ่งชื่อว่าแคว้นฮิดะ ต่อมาในระหว่างการปฏิรูปที่ดินหลังการฟื้นฟูเมจิ พื้นที่แห่งนี้ก็ได้ถูกจัดให้อยู่ภายใต้การปกครองของอำเภอโอโนะ จังหวัดกิฟุ และเมื่อมีการประกาศใช้ระบบเทศบาล ก็ได้มีการจัดตั้งหมู่บ้านชิรากาวะขึ้นเมื่อวันที่ 1 กรกฎาคม ค.ศ. 1897
เศรษฐกิจ.
เศรษฐกิจในท้องถิ่นยึดโยงกับการท่องเที่ยวตามฤดูกาลเป็นหลัก เนื่องจากรายได้จากนักท่องเที่ยวที่มาเข้าชมหมู่บ้าน"กัชโชซูกูริ" ทำให้สภาพทางการเงินของหมู่บ้านจึงได้รับการพัฒนาขึ้นอย่างมาก และมีนักท่องเที่ยวสัญจรเพิ่มมากขึ้นอีกเมื่อหมู่บ้านนี้ได้รับการขึ้นทะเบียนเป็นแหล่งมรดกโลกของยูเนสโก
อย่างไรก็ตาม จำนวนผู้มาเยือนที่เพิ่มขึ้นส่งผลให้เกิดมลภาวะซึ่งสร้างความเสียหายต่อพื้นที่ และจากการที่ชาวท้องถิ่นเปลี่ยนบ้านของตนเป็นหอพัก ร้านขายของที่ระลึก และลานจอดรถ ทำให้สถานะมรดกโลกของพื้นที่แห่งนี้ตกอยู่ในความเสี่ยง นอกจากนี้ยังเกรงกันว่าการเปลี่ยนมาให้ความสนใจกับการบริการนักท่องเที่ยวมากขึ้นจะส่งผลเสียต่อเสน่ห์ของความเรียบง่ายของพื้นที่และภูมิทัศน์โดยรวมของญี่ปุ่น
การศึกษา.
ชิรากาวะมีโรงเรียนที่เปิดสอนในระดับประถมและมัธยมต้นหนึ่งแห่ง ซึ่งสังกัดเทศบาลหมู่บ้าน และไม่มีโรงเรียนมัธยมปลาย
การขนส่ง.
รถไฟ.
หมู่บ้านชิรากาวะไม่มีรถไฟโดยสารให้บริการ
ทางหลวง.
การเดินทางมายังหมู่บ้านชิรากาวะสามารถใช้รถประจำทางคาเอ็ตสึโน  ซึ่งให้บริการในเส้นทางไปยังแหล่งมรดกโลกทั้งโกกายามะและชิรากาวาโง โดยเริ่มจากสถานีรถไฟทากาโอกะ (จังหวัดโทยามะ) ผ่านสถานีรถไฟชินทากาโอกะ มายังสถานีขนส่งผู้โดยสารชิรากาวาโง
มิสแกรนด์ไทยแลนด์ 2025

มิสแกรนด์ไทยแลนด์ 2025  เป็นการประกวดความงามครั้งที่ 12 และเป็นปีที่ 13 ของมิสแกรนด์ไทยแลนด์ ซึ่งมีการทำกิจกรรมการเก็บตัวการประกวด ณ จังหวัดสงขลา ระหว่างวันที่ 9–18 มีนาคม พ.ศ. 2568, รอบชุดประจำชาติ จัดขึ้นในวันที่ 24 มีนาคม, รอบพรีลิมมินารี จัดขึ้นในวันที่ 26 มีนาคม และการประกวดรอบสุดท้าย จัดขึ้นในวันที่ 29 มีนาคม ที่ เอ็มจีไอ ฮอลล์, กรุงเทพมหานคร โดยมีผู้เข้าประกวดทั้งหมด 77 คน ซึ่งจะถูกคัดเลือกผ่านการประกวดระดับจังหวัด ภายในวันที่ 15 มกราคม เข้าร่วมการประกวดเพื่อหาตัวแทนประเทศไทย ต่อไป
โดยในช่วงสุดท้ายของการประกวดรอบตัดสิน มาลิน ชระอนันต์ ผู้ครองตำแหน่งมิสแกรนด์ไทยแลนด์ 2024 จะมอบมงกุฎและสายสะพายให้กับผู้ดำรงตำแหน่งในปีนี้คือศรัณย์รัชต์ เผือกพิพัฒน์ ซึ่งเป็นตัวแทนประเทศไทยในการประกวดมิสแกรนด์อินเตอร์เนชันแนล 2025 ที่จัดในประเทศไทยอีกครั้ง ในวันที่ 18 ตุลาคม
ประวัติ.
สถานที่และกำหนดการ.
เมื่อวันที่ 6 เมษายน พ.ศ. 2567 ในการประกวดรอบตัดสินมิสแกรนด์ไทยแลนด์ 2024 ได้ประกาศจังหวัดเจ้าภาพในการเก็บตัวการประกวดมิสแกรนด์ไทยแลนด์ 2025 ณ จังหวัดสงขลา และมีกำหนดที่จัดการประกวดรอบสุดท้ายขึ้นในวันที่ 29 มีนาคม พ.ศ. 2568 ณ เอ็มจีไอ ฮอลล์, ศูนย์การค้าบราโว บีเคเค, ห้วยขวาง, กรุงเทพมหานคร
กิจกรรมการประกวด.
กิจกรรมที่ 1 กิจกรรมก่อนการประกวด.
กิจกรรมที่ 1.1.
กติกาการเข้าร่วมกิจกรรม
ให้ผู้ที่สนใจปักตะกร้าขายสินค้าของ MGI SHOP บน TikTok โดยผู้ที่ทำยอดถึง 80,000 บาท ขึ้นไป จะได้รับสิทธิ์ร่วมเดินแฟชั่นโชว์กับศิลปินในสังกัด MGI ในงาน "Press Conference MGT 2025" ทันที 
เริ่มนับยอดตั้งแต่วันที่ 12 สิงหาคม 2567 เวลา 00.00 น. ถึง วันที่ 31 สิงหาคม 2567 เวลา 23.59 น.
บาสเกตบอล 3x3 อเมริคัพ 2022 – ทีมหญิง

การแข่งขัน บาสเกตบอล 3x3 หญิง อเมริคัพ 2022  เป็นการแข่งขันบาสเกตบอล 3x3 อเมริคัพครั้งที่ 2 จัดขึ้นที่เมืองไมแอมี สหรัฐ มีผู้เข้าแข่งขัน 13 ทีม
แคนาดา คว้าแชมป์ครั้งแรกด้วยการเอาชนะบราซิลด้วยคะแนน 15–11
ประเทศที่เข้าร่วมแข่งขัน.
สหพันธ์ระดับชาติทั้งหมดในภูมิภาคอเมริกา ได้รับเชิญให้ลงแข่งขันบาสเกตบอล 3x3 อเมริคัพ 2022
รอบแบ่งกลุ่ม
รอบคัดเลือก
บาสเกตบอล 3x3 อเมริคัพ 2022 – ทีมชาย

การแข่งขัน บาสเกตบอล 3x3 ชาย อเมริคัพ 2022  เป็นการแข่งขันบาสเกตบอล 3x3 อเมริคัพครั้งที่ 2 จัดขึ้นที่เมืองไมแอมี สหรัฐ มีผู้เข้าแข่งขัน 13 ทีม
สหรัฐ ป้องกันตำแหน่งชนะเลิศได้สำเร็จด้วยการเอาชนะปวยร์โตรีโกด้วยคะแนน 21–18 While in the third place play off, Brazil defeated surprise package, Trinidad and Tobago, to claim bronze.
ประเทศที่เข้าร่วมแข่งขัน.
สหพันธ์ระดับชาติทั้งหมดในภูมิภาคอเมริกา ได้รับเชิญให้ลงแข่งขันบาสเกตบอล 3x3 อเมริคัพ 2022
รอบแบ่งกลุ่ม
ศรีสอางค์ ตรีเนตร

ศรีสอางค์ ตรีเนตร นักร้องรางวัลแผ่นเสียงทองคำพระราชทาน เจ้าของฉายาโซปราโน่ลูกทุ่งหญิง
ประวัติ.
ศรีสอางค์ ตรีเนตร เกิดเมื่อวันที่ 4 มิถุนายน พ.ศ. 2475 ที่สามเสน กรุงเทพมหานคร เรียนหนังสือที่โรงเรียนวัดแคสามเสนจนจบชั้นประถมศึกษาปีที่ 4 ก็ออกมาเดินสายเล่นละครเร่ เป็นนักแสดงละครที่มีความสามารถอย่างมากเล่นได้ทุกบทบาท เริ่มต้นจากตัวประกอบธรรมดาจนขยับขึ้นไปเป็นถึงนางเอกละครเร่ ประจำอยู่กับคณะอุดมศิลป์ และคณะอุลิตภาตรีศิลป์
ใช้ชีวิตอยู่กับคณะละครเร่มาหลายปีจนได้มาเจอกับ "พยงค์ มุกดา” ครูพยงค์ได้ชักชวนมาอยู่ร่วมคณะ มาเล่นละครเพลงและเริ่มต้นร้องเพลงบันทึกแผ่นเสียง เป็นดาวเด่นของคณะครูพยงค์และมีเอกลักษณ์เฉพาะตัวที่ไม่เหมือนใครคือเสียงแหลมและสูงมากจนได้รับฉายาว่า “โซบราโนลูกทุ่งหญิง”
ศรีสอางค์ ตรีเนตร ถือได้ว่าเป็นนักร้องคู่บุญของ “ครูพยงค์ มุกดา” ติดสอยห้อยตามกันมาตั้งแต่ครูพยงค์ยังไม่ได้มาอยู่วงดนตรีราชนาวีซึ่งเป็นของทหารเรือ จนกระทั่งก่อตั้งวงดนตรี “พยงค์ มุกดา” เมื่อวันที่ 2 สิงหาคม พ.ศ. 2495 ก็ตามมาอยู่ด้วยกระทั่งยุบวงดนตรี
ชีวิตส่วนตัว ศรีสอางค์ ตรีเนตร สมรสกับอุดม เขียนเอี่ยม นักร้องชายร่วมวงดนตรีมุกดาพันธุ์
เสียชีวิต.
ศรีสอางค์ ตรีเนตร เสียชีวิตเมื่อวันที่ 16 กันยายน พ.ศ. 2564 ด้วยโรคชรา ที่โรงพยาบาลบางใหญ่ จังหวัดนนทบุรี เวลา 02.00 น. สิริอายุ 89 ปี
ลอนดอนเซเวนส์ 2023

การแข่งขันลอนดอนเซเวนส์ 2023  เป็นรายการสุดท้ายของการแข่งขันรักบี้ 7 คนเวิลด์ซีรีส์ ฤดูกาล 2022–23 และเป็นการแข่งขันลอนดอนเซเวนส์ ครั้งที่ 21 จัดขึ้นที่สนามกีฬาทวิคเกนแฮม ลอนดอน ประเทศอังกฤษ ในวันที่ 20–21 พฤษภาคม พ.ศ. 2566
อาร์เจนตินาคว้าแชมป์ถ้วยรางวัลรอบชิงชนะเลิศ ซึ่งเป็นชัยชนะครั้งที่ 3 ของการแข่งขันในฤดูกาลนี้ ด้วยการเอาชนะฟิจิด้วยคะแนน 35–14 
รูปแบบการแข่งขันที่ใช้ในลอนดอนแตกต่างจากรายการก่อนหน้าทั้งหมดในฤดูกาล เนื่องจากมีเพียง 12 ทีมเท่านั้นที่มีสิทธิ์เข้าร่วมการแข่งขันชิงถ้วย แทนที่จะเป็น 16 ทีม อีก 4 ทีมแข่งขันกันเพื่อชิงตำแหน่งทีมหลักที่เหลือโควต้าเพียงทีมเดียว ร่วมกับทีมที่ไม่ประสบความสำเร็จและสูญเสียสถานะทีมหลัก
แคนาดาชนะการแข่งขันเพลย์ออฟเพื่อรักษาสถานะทีมหลักในฤดูกาล 2023–24 โดยเอาชนะเคนยาไปด้วยคะแนน 12–7
ทีม.
12 ทีมที่เข้าร่วมในการแข่งขันหลักที่ลอนดอน ได้แก่:
สำหรับอีก 4 ทีมที่เข้าร่วมแข่งขันในรอบเพลย์ออฟเพื่อรักษาสถานะทีมหลักประจำปี 2023–24 ได้แก่: 
ตองงาได้เข้าสู่รอบคัดเลือกทีมหลักของการแข่งขันลอนดอนเซเวนส์ในฤดูกาล 2023–24 ด้วยการชนะ แชลเลนเจอรืซีรีส์ 2023 อีก 3 ทีม เป็นทีมหลักอันดับที่ 12 ถึง 14 หลังจากรอบ 10 ในซีรีส์ปี 2022–23
ญี่ปุ่นในฐานะทีมหลักอันดับที่ 15 หลังจากรอบ 10 ในซีรีส์ปี 2022–23 ถูกตกชั้นสำหรับซีรีส์ปี 2023–24 แต่ยังคงได้รับเชิญให้เล่นในทัวร์นาเมนต์หลักที่ลอนดอนเซเวนส์ 2023
ดูไบเซเวนส์ 2022

การแข่งขันดูไบเซเวนส์ 2022  เป็นการแข่งขันรายการที่สองของรักบี้ 7 คนเวิลด์ซีรีส์ ฤดูกาล 2022–23 และเป็นการแข่งขันระดับนานาชาติครั้งที่ 22 และเป็นครั้งที่ 52 โดยรวมของดูไบเซเวนส์นับตั้งแต่เริ่มในปี ค.ศ. 1970 จัดขึ้นในวันที่ 3 และ 4 ธันวาคม พ.ศ. 2565 ที่ เดอะเซเวนส์สเตเดียม ในดูไบ สหรัฐอาหรับเอมิเรตส์
รูปแบบ.
มีทั้งหมด 16 ทีมในแต่ละทัวร์นาเมนต์ถูกจับสลากออกเป็น 4 กลุ่ม กลุ่มละ 4 ทีม แต่ละกลุ่มแข่งขันแบบพบกันหมด โดยแต่ละทีมจะแข่งขันกับอีกสามทีมในกลุ่มของตน ทีมละ 1 นัด ทีมอันดับ 1 และ 2 จากแต่ละกลุ่ม ได้ผ่านเข้าสู่รอบก่อนรองชนะเลิศ ทีมอื่น ๆ จากแต่ละกลุ่มได้ผ่านเข้าสู่รอบเพลย์ออฟเพื่อจัดอันดับที่ 9-16
ทีม.
ทีมหลัก 15 ทีมเข้าร่วมในการแข่งขันพร้อมกับทีมที่ได้รับเชิญหนึ่งทีม สหรัฐอาหรับเอมิเรตส์
อันดับหลังจบการแข่งขัน.
<templatestyles src="Col-float/styles.css" />
Source: World Rugby
เซาท์แอฟริกาเซเวนส์ 2022

การแข่งขันเซาท์แอฟริกาเซเวนส์ 2022  เป็นการแข่งขันรายการที่ 3 ของรักบี้ 7 คนเวิลด์ซีรีส์ ฤดูกาล 2022–23 และเป็นครั้งที่ 22 ของเซาท์แอฟริกาเซเวนส์ 2022 รายการนี้ชนะโดย #เปลี่ยนทาง โดยเอาชนะ #เปลี่ยนทาง ด้วยคะแนน 12–7 ในรอบชิงชนะเลิศ จัดขึ้นในวันที่ 9–11 ธันวาคม ค.ศ. 2022 ที่สนามกีฬาเคปทาวน์ ในเมืองเคปทาวน์ ประเทศแอฟริกาใต้
รูปแบบ.
มีทั้งหมด 16 ทีมถูกจับสลากแบ่งออกเป็น 4 กลุ่ม กลุ่มละ 4 ทีม แข่งขันแบบพบกันหมดโดยแต่ละทีมจะแข่งขันกับทีมอื่นในกลุ่มทีมละ 1 นัด ทีมอันดับ 1 และ 2 จากแต่ละกลุ่มจะได้ผ่านเข้าสู่รอบแพ้คัดออกพและแข่งขันกันเพื่อชิงเหรียญทอง เงิน และเหรียญทองแดง ทีมอื่น ๆ จากแต่ละกลุ่มจะได้ผ่านเข้ารอบเพลย์ออฟเพื่อจัดอันดับที่ 9 ถึง 16
ทีม.
ทีมหลัก 15 ทีมเข้าร่วมการแข่งขันพร้อมกับทีมที่ได้รับเชิญหนึ่งทีม คือ ยูกันดา
ยูเอสเอเซเวนส์ 2023

การแข่งขันยูเอสเอเซเวนส์ 2023  เป็นการแข่งขันครั้งที่ 18 ของรักบี้ 7 คนเวิลด์ซีรีส์ ฤดูกาล 2022–23 รายการยูเอสเอเซเวนส์ จัดขึ้นที่อุทยานกีฬาสุขภาพศักดิ์ศรีในคาร์สัน, ลอสแอนเจลิส, รัฐแคลิฟอร์เนีย สหรัฐ ระหว่างวันที่ 25 ถึง 26 กุมภาพันธ์ พ.ศ. 2566
นิวซีแลนด์ เป็นทีมชนะเลิศครั้งก่อนหน้าและการแข่งขันครั้งนี้สามารถป้องกันตำแหน่งชนะเลิศได้โดยการเอาชนะอาร์เจนตินาในรอบชิงชนะเลิศด้วยคะแนน 28-21
รูปแบบ.
มีทั้งหมด 16 ทีมถูกจับสลากแบ่งออกเป็น 4 กลุ่ม กลุ่มละ 4 ทีม แข่งขันแบบพบกันหมดโดยแต่ละทีมจะแข่งขันกับทีมอื่นในกลุ่มทีมละ 1 นัด ทีมอันดับ 1 และ 2 จากแต่ละกลุ่มจะได้ผ่านเข้าสู่รอบแพ้คัดออกพและแข่งขันกันเพื่อชิงเหรียญทอง เงิน และเหรียญทองแดง ทีมอื่น ๆ จากแต่ละกลุ่มจะได้ผ่านเข้ารอบเพลย์ออฟเพื่อจัดอันดับที่ 9 ถึง 16
ทีม.
ทีมหลัก 15 ทีมเข้าร่วมการแข่งขันพร้อมกับทีมที่ได้รับเชิญหนึ่งทีม คือ ยูกันดา
ชิรากาวะ (เมืองในจังหวัดกิฟุ)

ชิรากาวะ  เป็นเมืองที่ตั้งอยู่ในอำเภอคาโมะ จังหวัดกิฟุ ประเทศญี่ปุ่น ณ วันที่ 1 เมษายน ค.ศ. 2024 เมืองนี้มีจำนวนประชากรประมาณ 6,636 คน มีความหนาแน่นของประชากร 27.9 คนต่อตารางกิโลเมตร มีขนาดพื้นที่ทั้งสิ้น 
ภูมิศาสตร์.
ชิรากาวะตั้งอยู่ตอนล่างของเทือกเขาแอลป์ญี่ปุ่นทางตอนใต้ของจังหวัดกิฟุ ตั้งอยู่ในหุบเขาที่เกิดจากแม่น้ำหลายสาย ซึ่งรวมกันเป็นแม่น้ำชิรากาวะและไหลลงสู่แม่น้ำฮิดะที่บริเวณทางตะวันตกเฉียงใต้ของเมือง แม้ว่าแม่น้ำจะได้รับการพัฒนาและเปลี่ยนแปลงไปมาก แต่ก็ยังเป็นแหล่งของปลาอายุ ซึ่งเป็นปลาแม่น้ำที่มีรสหวาน รอบตัวเมืองมีภูเขาลูกเตี้ย ๆ ที่ปกคลุมด้วยป่าหนาทึบ ส่วนใหญ่เป็นต้นไม้ไม่ผลัดใบ และเป็นที่อยู่อาศัยของลิงกังญี่ปุ่น หมี และหมูป่า
ภูมิอากาศ.
เมืองนี้มีสภาพภูมิอากาศที่มีลักษณะเป็นฤดูร้อนที่ร้อนชื้น และฤดูหนาวที่ไม่รุนแรง (การแบ่งเขตภูมิอากาศแบบเคิพเพิน "Cfa") อุณหภูมิเฉลี่ยทั้งปีในชิรากาวะอยู่ที่ ปริมาณน้ำฝนโดยเฉลี่ยต่อปีอยู่ที่ 2,176 มิลลิเมตร โดยเดือนกรกฎาคมเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยอยู่ในเดือนสิงหาคม อยู่ที่ประมาณ และต่ำสุดในเดือนมกราคม อยู่ที่ประมาณ 
สถิติประชากร.
จากข้อมูลสำมะโนประชากรของญี่ปุ่น ประชากรของชิรากาวะลดลงอย่างต่อเนื่องในช่วง 50 ปีที่ผ่านมา
ประวัติศาสตร์.
พื้นที่บริเวณชิรากาวะเคยเป็นส่วนหนึ่งของแคว้นโบราณที่ชื่อแคว้นมิโนะ ต่อมาในยุคเอโดะ พื้นที่ส่วนใหญ่ถูกปกครองโดยแคว้นศักดินาโอวาริภายใต้รัฐบาลโชกุนโทกูงาวะ ต่อมาในช่วงการปฏิรูปที่ดินหลังการฟื้นฟูเมจิ พื้นที่แห่งนี้ถูกจัดให้ขึ้นกับอำเภอมูงิ  ในจังหวัดกิฟุ เมื่อมีการประกาศใช้ระบบเทศบาล ได้มีการจัดตั้งหมู่บ้านซากาโนฮิงาชิ  ขึ้นเมื่อวันที่ 1 เมษายน ค.ศ. 1897 ใน ค.ศ. 1953 หมู่บ้านเล็ก ๆ ที่ชื่อนิชิชิรากาวะ  ได้แยกตัวออกมาตั้งเป็นเมืองชิรากาวะและโอนมาขึ้นกับอำเภอคาโมะ และในปีต่อมาเมืองชิรากาวะก็ได้ผนวกส่วนที่เหลือของหมู่บ้านซากาโนฮิงาชิ และใน ค.ศ. 1956 ชิรากาวะได้ผนวกหมู่บ้านคูโรซาวะ ซามิ และซาฮาระเข้ามาเป็นส่วนหนึ่ง
เศรษฐกิจ.
เศรษฐกิจในท้องถิ่นยึดโยงกับการป่าไม้และเกษตรกรรมเป็นหลัก ชิรากาวะมีชื่อเสียงในด้านการผลิตไม้"ฮิโนกิ" อีกทั้งมีชื่อเสียงในด้านชาเขียว
การศึกษา.
ชิรากาวะมีโรงเรียนที่สังกัดเทศบาลเมือง ได้แก่ โรงเรียนประถม 5 แห่ง และโรงเรียนมัธยมต้น 3 แห่ง เมืองนี้ไม่มีโรงเรียนมัธยมปลาย
เจ้าจันทรา ซิมส์

เจ้าจันทรา, จันทา, ซานดา  หรือ เจ้านางเมียะซานดา  ต่อมาคือ จันทรา ซิมส์ หรือ ซานดา ซิมส์ (ประสูติ 20 ตุลาคม พ.ศ. 2471) เป็นเจ้าหญิงพระองค์สุดท้ายแห่งรัฐยองห้วย หนึ่งในรัฐเจ้าฟ้าไทใหญ่ซึ่งปัจจุบันถูกรวมเข้าเป็นส่วนหนึ่งของประเทศพม่า พระองค์เป็นพระธิดาพระองค์ใหญ่ของเจ้าฟ้าส่วยแต้ก ประธานาธิบดีคนแรกของประเทศพม่า
เจ้าจันทรามีชื่อเสียงจากการเป็นนักข่าวของสำนักข่าวรอยเตอส์ พระองค์เสกสมรสกับปีเตอร์ ซิมส์ และมีพระนิพนธ์ร่วมกับพระภัสดาหลายเล่ม หนึ่งในนั้นคือ "จันทราเทวี ความทรงจำจากรัฐฉาน" (The Moon Princess: Memories of the Shan States) ตีพิมพ์เมื่อ พ.ศ. 2551 บอกเล่าเรื่องราวความวุ่นวายภายในประเทศพม่า พระประวัติส่วนพระองค์ และพระประวัติของเจ้าฟ้าส่วยแต้ก พระบิดาผู้เป็นประธานาธิบดีคนแรกของพม่าหลังได้รับเอกราชจากสหราชอาณาจักร
พระประวัติ.
เจ้าจันทราประสูติเมื่อวันที่ 20 ตุลาคม พ.ศ. 2471 เป็นพระธิดาพระองค์ใหญ่ในเจ้าฟ้าส่วยแต้ก ประสูติกับนางจันทา บาทบริจาริกา ทรงเข้ารับการศึกษาที่โรงเรียนเมทอดิสต์อเมริกัน (American Methodist School) เมืองกาดล้อ เจ้าจันทราได้ตามเสด็จพระบิดาขณะประกอบพระกรณียกิจตั้งแต่ยังทรงพระเยาว์ โดยเจ้าจันทราตามเสด็จเจ้าฟ้าส่วยแต้กเพื่อร่วมประชุมสนธิสัญญาปางโหลง เมื่อ พ.ศ. 2490 และในปีเดียวกันนั้น เจ้าจันทราได้ตามเสด็จเจ้าฟ้าส่วยแต้กและเจ้านางเฮินคำไปในพระราชพิธีอภิเษกสมรสของมกุฎราชกุมารีเอลิซาเบธ เจ้าจันทราทรงสำเร็จการศึกษาศิลปศาสตรบัณฑิต (เกียรตินิยม) เมื่อ พ.ศ. 2496 และศิลปศาสตรมหาบัณฑิต (เกียรตินิยม) เมื่อ พ.ศ. 2499 จากวิทยาลัยเกอร์ตัน (เคมบริดจ์) สหราชอาณาจักร
เจ้าจันทราเสกสมรสกับปีเตอร์ ซิมส์ ซึ่งเป็นนักข่าวที่กรุงเทพมหานคร เมื่อ พ.ศ. 2499 หลังจากนั้นพระองค์นิวัตกลับประเทศพม่า ประกอบกิจเป็นผู้ประกาศข่าวและวิเคราะห์ข่าวให้กับองค์การกระจายเสียงและแพร่ภาพพม่า (Burma Broadcasting Service) เป็นระยะเวลาสี่ปี ส่วนปีเตอร์ ซิมส์ ทำงานอยู่ที่มหาวิทยาลัยร่างกุ้ง กระทั่งเกิดเหตุรัฐประหารในประเทศพม่า พ.ศ. 2505 ทั้งสองจึงลี้ภัยออกนอกประเทศ ในเหตุครั้งนั้นเจ้าฟ้าส่วยแต้กถูกสภาปฏิวัติสหภาพของนายพลเนวินควบคุมตัว ส่วนพระอนุชาชื่อ มีมี หรือ หมี ถูกลอบปลงพระชนม์ในพระชันษา 17 ปี ซึ่งดูเหมือนจะเป็นผู้เสียชีวิตเพียงรายเดียวจากการปฏิวัติดังกล่าว ส่วนเจ้าฟ้าส่วยแต้กหลังถูกควบคุมตัวในเรือนจำได้ 18 เดือนก็พิราลัยลง เบื้องต้นเจ้าจันทราและพระสวามีย้ายไปตั้งหลักอยู่ที่ประเทศลาว จากนั้นพระองค์ได้ทรงงานเป็นนักข่าวในหลายประเทศ ตั้งแต่ประเทศไทย ประเทศสิงคโปร์ ฮ่องกง ประเทศแคนาดา และประเทศโอมาน หลังจากนั้นทรงย้ายครอบครัวไปประทับที่ประเทศฝรั่งเศส และย้ายไปประทับที่สหราชอาณาจักรเป็นที่สุด เจ้าจันทราและสามีเริ่มพระนิพนธ์เมื่อ พ.ศ. 2530 เป็นต้นมา จนกระทั่งปีเตอร์จากไปใน พ.ศ. 2545 เจ้าจันทราได้ตีพิมพ์หนังสือ "จันทราเทวี ความทรงจำจากรัฐฉาน" (The Moon Princess: Memories of the Shan States) ตีพิมพ์เมื่อ พ.ศ. 2551 ซึ่งถูกแปลและตีพิมพ์เป็นภาษาพม่าใน พ.ศ. 2557
เจ้าจันทราแห่งรัฐยองห้วย และเจ้านวลอู๋แห่งรัฐลอกจอก เป็นผู้ร่วมประชุมสนธิสัญญาปางโหลง เพียงสองพระองค์เท่านั้นที่ยังมีพระชนม์ชีพอยู่ใน พ.ศ. 2565 ซึ่งเจ้านวลอู๋มีพระนิพนธ์อัตชีวประวัติส่วนพระองค์ในหนังสือ "My Lost World"
วัดเมืองมาง

วัดเมืองมาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหายยา อำเภอเมืองเชียงใหม่ จังหวัดเชียงใหม่
วัดเมืองมางตั้งวัดเมื่อ พ.ศ. 2225 ได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534
ตามประวัติวัดสันนิษฐานว่าอยู่ในสมัยพระเจ้าติโลกราช กษัตริย์พระองค์ที่ 9 ของราชวงศ์มังราย มีทหารยศหมื่นคนหนึ่งชื่อเยือน ได้มาสร้างวัดนี้ขึ้นใหม่ โดยให้ชื่อว่าวัดหมื่นเยือน ต่อมาจึงเปลี่ยนชื่อเป็นวัดเมืองมาง และในปี พ.ศ.2491 ชาวบ้านได้อาราธนาพระพุทธณะปัญญาเถระ มาเป็นเจ้าอาวาส
ตามประวัติระบุว่า เจ้าเมืองเชียงใหม่ได้นำทัพขึ้นไปตีเมืองยอง ในแคว้นสิบสองปันนา ภายหลังจากทำศึกชนะแล้ว ได้กวาดต้อนเอาชาวเมืองยองมาเป็นเชลย และได้มาตั้งเมืองอยู่ในอาณาเขตเมืองเชียงใหม่ มีขุนนางชื่อ หมื่นเพียน ได้รับมอบหมายให้เป็นผู้ควบคุมดูแลเชลย โดยมีชาวบ้านที่มาจากเมืองมางในแคว้นสิบสองปันนาร่วมอยู่ด้วย ภายหลังได้สร้างวัดขึ้นและตั้งชื่อวัดตามขุนนางผู้ดูแลว่า วัดหมื่นเพียน ต่อมาเปลี่ยนชื่อวัดใหม่เพื่อสอดคล้องกับชุมชนเดิมที่เมืองยอง ตั้งชื่อตามหมู่บ้านในแคว้นสิบสองปัน เป็นชื่อ "วัดเมืองมาง"
สงครามกำกวม

สงครามกำกวม  เป็นสงครามทางเรือที่มิได้ประกาศสงครามซึ่งกันและกัน ดำเนินขึ้นระหว่าง ค.ศ. 1798 ถึง ค.ศ. 1800 ระหว่างสหรัฐกับสาธารณรัฐฝรั่งเศสที่ 1 โดยเขตสงครามส่วนใหญ่จะอยู่ในแคริบเบียนและบริเวณรอบนอกชายฝั่งตะวันออกของสหรัฐ
ใน ค.ศ. 1793 รัฐสภาสหรัฐได้ยุติการชําระคืนเงินกู้ฝรั่งเศสที่งอกเงยขึ้นในระหว่างสงครามปฏิวัติอเมริกา ซึ่งข้อพิพาทระหว่างทั้งสองฝ่ายเริ่มทวีความรุนแรงขึ้นเนื่องจากการตีความสนธิสัญญาพันธไมตรีและการพาณิชย์ ค.ศ. 1778 ที่แตกต่างกัน หลังจากฝรั่งเศสเผชิญสงครามสหสัมพันธมิตรครั้งที่หนึ่งกับบริเตนใหญ่ใน ค.ศ. 1792–1797 ทางบริเตนเองมองว่าสนธิสัญญาเจย์ที่ลงนามระหว่างสหรัฐกับบริเตนเมื่อ ค.ศ. 1794 ไม่มีความสอดคล้องกับสนธิสัญญาพันธไมตรีเหล่านี้ และได้ตอบโต้ด้วยการยึดเรืออเมริกันที่ค้าขายกับอังกฤษ
การเจรจาทางการทูตล้มเหลวในการแก้ไขข้อแตกต่างเหล่านี้ และในเดือนตุลาคม ค.ศ. 1796 สลัดหลวงฝรั่งเศสเปิดการโจมตีต่อเรือพาณิชย์ที่แล่นในน่านน้ําอเมริกา โดยไม่คํานึงถึงสัญชาติใด ๆ และด้วยการล่มสลายของกองทัพเรือสหพันธรัฐภายหลังการประกาศอิสรภาพ ทําให้สหรัฐไม่สามารถตอบโต้ได้อย่างเต็มกำลัง ซึ่งทำให้ภายในเดือนตุลาคม ค.ศ. 1797 เรือสัญชาติอเมริกันกว่า 316 ลํา ถูกยึดโดยฝรั่งเศส ด้วยเหตุนี้ในเดือนมีนาคม ค.ศ. 1798 รัฐสภาสหรัฐจึงได้รวมกำลังจัดตั้งกองทัพเรือสหรัฐขึ้นมา และได้รับอนุญาตให้ใช้กําลังทหารต่อต้านฝรั่งเศสในเดือนกรกฎาคม
นอกเหนือจากการปฏิบัติการของเรือรบสหรัฐแล้ว ภายใน ค.ศ. 1799 การสูญเสียของชาวสหรัฐลดลงอย่างมากผ่านความร่วมมืออย่างไม่เป็นทางการกับราชนาวี โดยเรือพาณิชย์จากทั้งสองประเทศได้รับอนุญาตให้เข้าร่วมขบวนของกันและกัน การเจรจาทางการทูตระหว่างสหรัฐกับฝรั่งเศสยังคงดําเนินต่อไป และต่อมาจึงมีการจัดตั้งสถานกงสุลฝรั่งเศสในเดือนพฤศจิกายน ค.ศ. 1799 ซึ่งนําไปสู่อนุสัญญา ค.ศ. 1800 อันเป็นการปิดฉากสงครามในท้ายที่สุด
อำนาจของรัฐสภาสหรัฐในการอนุมัติปฏิบัติการทางทหารโดยไม่ต้องประกาศสงครามอย่างเป็นทางการได้รับการยืนยันจากศาลสูงสุดสหรัฐในภายหลัง และยังเป็นพื้นฐานของเหตุการณ์ที่คล้ายคลึงกันนับแต่นั้นเป็นต้นมา ซึ่งรวมถึงการมีส่วนร่วมของสหรัฐในสงครามเวียดนาม และสงครามอ่าวใน ค.ศ. 1991 ด้วย
เจ้ายวงแก้ว สิโรรส

เจ้ายวงแก้ว สิโรรส เป็นเจ้าหญิงจากนครเชียงใหม่ เข้ารับราชการเป็นนางข้าหลวงในพระตำหนักของเจ้าดารารัศมี พระราชชายา และมีชื่อเสียงจากโศกนาฏกรรมความรักแบบรักสามเส้าของหญิงกับหญิงที่ลงเอยด้วยการอัตวินิบาตกรรมของเจ้ายวงแก้ว
ประวัติ.
เจ้ายวงเป็นพระธิดาของเจ้าน้อยคำคง สิโรรส ซึ่งมีต้นสายสืบมาแต่เจ้าผู้ครองรัฐเชียงตุง เมื่อเจ้ายวงแก้วมีอายุได้ 7 ขวบ ก็ได้ถวายตัวไปเป็นนางข้าหลวงของเจ้าดารารัศมี พระราชชายา ซึ่งรับราชการเป็นฝ่ายในของพระบาทสมเด็จพระจุลจอมเกล้าเจ้าอยู่หัว ภายในพระบรมมหาราชวัง กรุงเทพมหานคร โดยเป็นนางข้าหลวงรุ่นเดียวกันกับเจ้าบัวชุม ณ เชียงใหม่ ซึ่งเป็นเจ้าหญิงจากนครเชียงใหม่เช่นกัน ราชสำนักของพระราชชายาดาษดาไปด้วยความงามแบบเชียงใหม่ที่แปลกตาจากพระตำหนักอื่น ทั้งการแต่งกาย การเกล้าผมยาว กิริยามารยาท และความสามารถด้านดนตรี ที่นางข้าหลวงทุกคนจะต้องเล่นเครื่องดนตรีได้อย่างน้อยหนึ่งถึงสองชนิด
เมื่อเจ้ายวงแก้วเป็นสาวรุ่นวัย 19 ปี ก็รักใคร่ชอบพอกับหม่อมราชวงศ์หญิงวงศ์เทพ และตกลงปลงใจที่จะคบหากัน แต่ในช่วงเวลาเดียวกันนั้น หม่อมราชวงศ์วงศ์เทพคบหากับหญิงชาววังอีกคนอยู่แล้ว เธอมีชื่อว่า หุ่น ด้วยเหตุนี้การชิงรักหักสวาทระหว่างเจ้ายวงแก้วกับหุ่นจึงเกิดขึ้นอยู่เนือง ๆ หมายเอาชนะใจหม่อมราชวงศ์วงศ์เทพ
วันหนึ่ง หุ่น ได้ให้ข่าวโพนทะนาว่า เจ้ายวงแก้วนำทรัพย์สินที่ได้รับประทานจากเจ้าดารารัศมี พระราชชายาไปปรนเปรอหม่อมราชวงศ์วงศ์เทพหมายจะเอาใจ เรื่องดังกล่าวเล่าลือไปทั่ว จนถึงนางในของพระตำหนักนำความไปกราบบังคมทูลพระราชชายาว่าเจ้ายวงแก้ว "ถูกตุ๋น" เสียแล้ว เจ้าดารารัศมี พระราชชายากริ้วนัก ทรงเรียกตัวเจ้ายวงแก้วมาบริภาษอย่างรุนแรง แล้วตรัสให้เจ้ายวงแก้วนำสิ่งของทั้งหมดมาถวายคืน พร้อมกับคาดโทษว่าจะส่งตัวเจ้ายวงแก้วกลับนครเชียงใหม่
เจ้ายวงแก้วรู้สึกอับอายอยู่เต็มประดา ในช่วงสองถึงสามวันก็ไม่สามารถไปปรับทุกข์กับผู้ใดเลย ได้แต่เสียงเยาะเย้ยเหยียดหยัน สิ่งของที่ได้รับประทานมาก็ยังหามาคืนพระราชชายามิได้ เจ้ายวงแก้วได้แต่ปรับทุกข์ตัดพ้อรำพันกับเจ้าบัวชุม ซึ่งในขณะนั้นได้สมรสกับเจ้าอุตรการโกศล (ศุขเกษม ณ เชียงใหม่) ไปแล้ว แต่ได้กลับมาพำนักในพระตำหนักของพระราชชายา เจ้าบัวชุมเองก็ได้แต่ช่วยปลอบประโลมให้เจ้ายวงแก้วหายโศกไปบ้าง ที่สุดเจ้ายวงแก้วตัดสินใจกระโดดลงมาจากชั้นบนสุดของพระตำหนักเจ้าดารารัศมี พระราชชายา เพื่อแสดงความบริสุทธิ์ใจว่ามิได้กระทำตามที่ถูกกล่าวหา ร่างของเจ้ายวงแก้วตกลงมาอยู่กับพื้นแล้วสลบไป จากนั้นมีผู้หามร่างของเจ้ายวงแก้วออกไปรักษาที่โรงพยาบาลฝรั่งย่านประตูผี และเจ้ายวงแก้วสิ้นใจลงที่โรงพยาบาลแห่งนั้นเอง
ปัสติตส์

ปัสติตส์ (– เอกพจน์) หรือ ปัสติตซี (– พหูพจน์) เป็นขนมอบห่อไส้คาวอย่างหนึ่งจากประเทศมอลตา ไส้ของปัสติตส์มักจะเป็นรีกอตตา (เรียกว่า หรือ ในภาษามอลตา) หรือไม่ก็ถั่วลันเตาบดผสมผงกะหรี่ (เรียกว่า ในภาษามอลตา) ปัสติตส์เป็นอาหารมอลตาดั้งเดิมที่ได้รับความนิยมและมีชื่อเสียง เป็นขนมอบคนละชนิดกับปัสติตส์แบบอิตาลีซึ่งเป็นที่รู้จักกันมากกว่าในชื่อ อูปัสติซซ์รูตุนนาร์ 
การทำ.
ปัสติตส์มักทำเป็นทรงข้าวหลามตัดหรือทรงกลม (เรียกว่า ในภาษามอลตา) โดยใช้แป้งที่คล้ายกับแป้งฟิโลกรีก (แต่ก็มีแบบที่ใช้แป้งพายชั้นด้วยเช่นกัน) เมื่อสุกแล้วผิวจะกรอบ ตัวขนมยังมีวิธีห่อแตกต่างกันเพื่อเป็นการระบุชนิดของไส้ โดยทั่วไป ปัสติตส์ไส้รีกอตตาจะพับปิดขอบตรงกลาง ส่วนปัสติตส์ไส้ถั่วลันเตาบดจะพับปิดขอบด้านข้าง ในช่วงไม่กี่ปีที่ผ่านมายังมีไส้ปัสติตส์แบบใหม่ ๆ ออกมา โดยไส้ที่ได้รับความนิยมมากที่สุดคือไส้ไก่ ซึ่งปัจจุบันสามารถหาซื้อได้ในร้านขายปัสติตส์เกือบทุกร้านของมอลตา นอกจากนี้ ยังมีไส้อื่น ๆ ที่วางจำหน่ายในระยะเวลาสั้น ๆ หรือในจำนวนจำกัด เช่น รีกอตตากับทรัฟเฟิล ไส้กรอกมอลตา นูเทลลา เป็นต้น
ที่ร้านขายปัสติตส์โดยทั่วไปจะอบปัสติตส์บนถาดโลหะในเตาอบไฟฟ้าหรือเตาอบแก๊ส ร้านเหล่านี้ส่วนใหญ่เป็นร้านเล็ก ๆ หรือเป็นธุรกิจครอบครัว นอกจากนี้ ยังมีขายตามบาร์ ร้านกาแฟ และแผงลอยริมทาง ปัสติตส์เป็นอาหารเช้าที่นิยมรับประทานกันตามหมู่บ้านนอกเมือง
ในต่างประเทศ.
ชุมชนผู้อพยพชาวมอลตาในประเทศแคนาดา สหราชอาณาจักร สหรัฐ และออสเตรเลียยังทำปัสติตส์เพื่อเผยแพร่และวางขายด้วย ร้านขายปัสติตส์ร้านแรกในสกอตแลนด์เปิดใน พ.ศ. 2550
ในภาษามอลตา.
ด้วยความนิยมของขนมชนิดนี้ คำ ในภาษามอลตาจึงมีหลายความหมาย คำนี้กลายเป็นคำรื่นหูที่ใช้แทนคำ "ช่องคลอด" เนื่องจากรูปทรงของขนม หรือใช้บรรยายว่าใครสักคนนั้นเป็น "คนหัวอ่อน" หรือ "คนที่ถูกชักจูงได้ง่าย" สำนวนมอลตา ('ขายได้อย่างกับปัสติตส์') ตรงกับสำนวนไทยว่า "ขายดีเป็นเทน้ำเทท่า" และใช้บรรยายผลิตภัณฑ์ที่เป็นที่ต้องการอย่างต่อเนื่อง สิ่งของที่ ('ออกมาอย่างกับปัสติตส์') หมายถึงสิ่งของที่ผลิตออกมาอย่างรวดเร็ว และบางครั้งก็เร็วเกินไป
คูบานากัน

คูบานากัน  เป็นละครแนวเทเลโนเบล่าของบราซิล สร้างโดย การ์ลุช ลอมบาร์ดี ออกอากาศทางช่องทีวี โกลบู เมื่อวันที่ 5 พฤษภาคม พ.ศ. 2546 ถึงวันที่ 24 มกราคม พ.ศ. 2547
เทอม 3

เทอม 3  เป็นภาพยนตร์ไทยแนวสยองขวัญ ปี 2567 จากการกำกับและการเขียนบทของ นนทวัฒน์ นำเบญจพล, อัศฏา ลิขิตบุญมา, สรวิชญ์ เมืองแก้ว และอรุณกร พิค นำแสดงโดย จุฑาวุฒิ ภัทรกำพล, อิษยา ฮอสุวรรณ, ณิชาภัทร ฉัตรชัยพลรัตน์ และชาติชาย ชินศรี โดยเทอม 3 คือภาพยนตร์เป็นภาพยนตร์ชุด มหาลัยสยองขวัญ ที่ได้รับการสานต่อความสำเร็จจาก เทอม 2 และมหาลัยสยองขวัญ โดยบอกเล่าเรื่องราวความเชื่อสุดสยองในรั้วมหาวิทยาลัยที่เคยถูกเล่าต่อรุ่นสู่รุ่นออกฉายครั้งแรกเมื่อวันที่ 30 พฤษภาคม พ.ศ. 2567
เรื่องย่อ.
ขบวนแห่.
<templatestyles src="แม่แบบ:คำพูด/style.css" />“คืนวันเข้าพรรษาขบวนแห่เจ้านางจะปรากฏเหล่าทาสไร้หัวแบกเสลี่ยงเดินวนรอบหอนาฬิกาจนจะมีใครมาบนบาน”
เมื่อก้อย (อิษยา ฮอสุวรรณ) กำลังนอยด์ที่ต้องมาเป็นคู่แข่งแย่งชิงทุนการศึกษาที่เหลือแค่เพียงทุนเดียวกับฮ่องเต้ (ชาติชาย ชินศรี) เพื่อนสนิทที่ก้อยแอบคิดเกินเพื่อน ฮ่องเต้จึงชวนก้อยไปไหว้ขอพร ศาลเจ้านาง อันศักดิ์สิทธิ์ที่ถูกเล่าขานกันว่ายินดีประทานพรแห่งความสมหวังให้กับคู่รัก แต่หากไม่ใช่คู่รักกันจริงพรที่ขอนั้นจะต้องแลกด้วยความตาย ฮ่องเต้ผู้ไม่เชื่อเรื่องลี้ลับทำไปเพียงเพื่อหวังให้ก้อยสบายใจเท่านั้น โดยหารู้ไม่ว่าวิญญาณเจ้านางผู้มาพร้อมกับ ขบวนแห่ไร้หัว กำลังตั้งขบวนแห่งความอาฆาตแค้นคืบคลานเข้าหาทั้งคู่เพื่อหมายเอาชีวิตโดยไม่มีทางหนีพ้น
พี่เทค.
<templatestyles src="แม่แบบ:คำพูด/style.css" />“นายศรีพี่เทคปีนั้นเฟรซซี่คนนึงได้รับของจากพีเทคไม่ได้ขาด…ถามไปถามไปไม่ใครจับได้ชื่อน้องคนนั้นเลย...”
กิจกรรมจับคู่ พี่เทคและน้องเทค ล้วนสร้างความสนุกสนานตื่นเต้นให้กับเหล่ารุ่นพี่รุ่นน้องในคณะ จะยกเว้นก็แต่เอิร์ธ (พิสิฐพล เอกพงศ์พิสิฐ) หนุ่มรุ่นพี่ที่ไม่อินกับกิจกรรมนี้เลยสักนิดเดียว เขาจึงตั้งใจละเลยซัน (อวัช รัตนปิณฑะ) รุ่นน้องที่เขาจับชื่อได้ แต่แล้วการปรากฏตัวของ รุ่นพี่ลึกลับ ซึ่งไม่มีใครรู้จักที่เข้ามาสวมรอยเป็นพี่เทคของซันก็ทำให้เอิร์ธอยู่เฉยไม่ได้ เขาจึงต้องลงมือสืบหาความจริงว่า พี่เทค คนนี้คือใครกันแน่!
ศาลล่องหน.
<templatestyles src="แม่แบบ:คำพูด/style.css" />“บางคนเห็นเป็นศาสปูน บางคนเห็นเป็นศาลไม้บางคนยกมือไหว้ แล้วคุณเห็นอะไร ?”
เดิมที ศาลล่องหน คือตำนานที่เล่าขานกันว่าคุณจะมองเห็นหรือไม่เห็นศาลแค่นั้น ไม่ได้มีเหตุการณ์สยองขวัญใด ๆ มากไปกว่านี้ ซึ่งในแง่หนึ่งก็ถือเป็นความยากว่าควรจะต่อยอดเรื่องราวไปในทิศทางไหน แต่ในอีกแง่หนึ่งมันก็เปิดกว้างและให้อิสระในการตีความว่าจะตีความศาลล่องหน ออกมาอย่างไรขึ้นกับมุงมองและความคิดของเรา
งานสร้าง.
เมื่อวันที่ 15 มกราคม 2567 ได้มีการจัดพิธีบวงสรวงเปิดกล้องอย่างเป็นทางการ ณ อาคารสหมงคลฟิล์มฯ นำทีมบวงสรวงโดย คุณเตือนใจ เตชะรัตนประเสริฐ รองประธานกรรมการ บริษัท สหมงคลฟิล์ม อินเตอร์เนชั่นแนล จำกัด, คุณอวิกา เตชะรัตนประเสริฐ รองประธานกรรมการฝ่ายการตลาด, คุณจาตุศม เตชะรัตนประเสริฐ รองประธานกรรมการฝ่ายสื่อสารการตลาด และโปรดิวเซอร์ภาพยนตร์, คุณชมศจี เตชะรัตนประเสริฐ รองประธานกรรมการฝ่ายการขาย ร่วมกับสามโปรดักชันเฮาส์ ก้องเกียรติ โปรดักชั่น, สตูดิโอคำม่วน และ เพื่อนโปรดักชั่น พร้อมผู้กำกับสรวิชญ์ เมืองแก้ว, อัศฎา ลิขิตบุญมา,นนทวัฒน์ นำเบญจพล, อรุณกร พิค และทัพนักแสดงชาติชาย ชินศรี, อิษยา ฮอสุวรรณ, อวัช รัตนปิณฑะ,พิสิฐพล เอกพงศ์พิสิฐ,จุฑาวุฒิ ภัทรกำพล, ณิชาภัทร ฉัตรชัยพลรัตน์ และศิวัช จำลองกุล รวมทั้งทีมงานภาพยนตร์ร่วมเปิดกล้องตำนานมหา’ลัยครั้งใหม่ เทอม 3 คือภาพยนตร์ที่ได้รับการสานต่อความสำเร็จจาก เทอม 2 และมหาลัยสยองขวัญ โดยเคยสร้างเรื่องสั้นสุดสยองในรั้วมหาวิทยาลัยที่ไม่เคยถูกเล่าโดยจะเป็นการเล่าเรื่องราวในรั้ววิทยาลัย 3 ตำนานอาทิเช่น ขบวนแห่ พี่เทค และศาลล่องหน
เขตผู้ว่าราชการมอนเตเนโกรของอิตาลี

เขตผู้ว่าราชการมอนเตเนโกรของอิตาลี  เป็นดินแดนยึดครองภายใต้รัฐบาลทหารของฟาสซิสต์อิตาลีในช่วงสงครามโลกครั้งที่สอง ดำรงอยู่ระหว่างเดือนตุลาคม ค.ศ. 1941 ถึงเดือนกันยายน ค.ศ. 1943 แม้ว่าอิตาลีจะมีความปรารถนาที่จะจัดตั้งราชอาณาจักรมอนเตเนโกรในฐานกึ่งเอกราช แต่แผนการนี้ได้ยุติลงอย่างถาวรภายหลังการก่อการกำเริบของประชาชนในเดือนกรกฎาคม ค.ศ. 1941 และหลังจากการยอมจำนนของอิตาลีในเดือนกันยายน ค.ศ. 1943 กองทัพเยอรมันจึงเข้ายึดครองมอนเตเนโกรจนกระทั่งถอนทัพออกไปในเดือนธันวาคม ค.ศ. 1944
การบริหาร.
ในช่วงแรกดินแดนอยู่ภายใต้การยึดครองทางทหาร ซึ่งความตั้งใจของอิตาลีในช่วงต้นนั้น คือการทำให้มอนเตเนโกรเป็นรัฐกึ่งเอกราชที่มีความเชื่อมโยงอย่างใกล้ชิดกับอิตาลี และได้มีการแต่งตั้งมัซโซลีนีเป็นกรรมาธิการเพื่อจัดการกิจการพลเรือน แต่หลังจากการประกาศเอกราชที่ล้มเหลวและการปราบปรามการจลาจลที่เกิดขึ้น บีโรลีจึงได้รับแต่งตั้งเป็นผู้ว่าราชการดินแดน ซึ่งเป็นที่รู้จักกันในชื่อ "เขตผู้ว่าราชการมอนเตเนโกร"  บีโรลีและผู้สืบทอดตำแหน่งต่อมาอย่างเคานต์ กูรีโอ บาร์บาเซตตี ดี ปรุน มีอำนาจควบคุมทางทหารและพลเรือนของดินแดนอย่างเบ็ดเสร็จ และในส่วนของการบริหารราชการพลเรือน ยังคงมีการใช้ระบบเขตและเทศบาลที่ใช้มาตั้งแต่สมัยยูโกสลาเวีย เพื่อหลีกเลี่ยงความโกลาหลในการบริหาร โดยอิตาลีจะเข้ามามีอำนาจแทนที่ทางการของแคว้นนั้น ๆ
ราเมศ รัตนะเชวง

ราเมศ รัตนะเชวง (เกิด 12 กรกฎาคม พ.ศ. 2521) ชื่อเล่น หมู อดีตโฆษกพรรคประชาธิปัตย์ อดีตเลขานุการประธานรัฐสภา (ชวน หลีกภัย) และอดีตสมาชิกสภาผู้แทนราษฎร แบบบัญชีรายชื่อ อดีตกรรมการบริหารพรรคประชาธิปัตย์ 3 สมัย
ประวัติ.
ราเมศ เกิดเมื่อวันที่ 12 กรกฎาคม พ.ศ. 2521 ที่บ้านโชคอำนวย ตำบลแม่นางขาว อำเภอคุระบุรี จังหวัดพังงา สำเร็จการศึกษาระดับปริญญาตรี นิติศาสตรบัณฑิต มหาวิทยาลัยรามคำแหง
เนติบัณฑิตไทย สำนักอบรมศึกษากฎหมายแห่งเนติบัณฑิตสภา 
งานการเมือง.
ในปี 2562 ราเมศ ลงสมัครรับเลือกเลือกตั้งเป็นสมาชิกสภาผู้แทนราษฎรระบบบัญชีรายชื่อภายหลัง เจือ ราชสีห์ ได้ลาออกจากการเป็นสมาชิกสภาผู้แทนราษฎรบัญชีรายชื่อ เขาจึงได้รับเลือกตั้งเป็นสมาชิกสภาผู้แทนราษฎรบัญชีรายชื่อ (เลื่อนแทน)
ในปี พ.ศ. 2566 ราเมศ ลงสมัครรับเลือกตั้งในพื้นที่จังหวัดพังงา เขต 2 แต่ไม่ได้รับการเลือกตั้ง
ในวันที่ 28 พฤษภาคม พ.ศ. 2567 ราเมศ ได้ยื่นหนังสือลาออกจากสมาชิกพรรคและโฆษกของพรรคประชาธิปัตย์ และได้เดินทางไปอุปสมบทที่วัดแห่งหนึ่งในจังหวัดนครปฐม 
สังคมได้ทราบข่าวสารที่ราเมศได้ปรากฏตัวต่อสื่อมวลชนอีกครั้งเมื่อ สิงหาคม พ.ศ. 2567 โดยได้ออกมาให้สัมภาษณ์ปกป้องนายชวน หลีกภัย จากการให้ข่าวโจมตีของสมาชิกพรรคเพื่อไทยอย่างดุเดือด จึงทราบว่าได้ลาสิกขามาอย่างเงียบๆเช่นตอนลาอุปสมบทที่มีคนที่รับรู้อยู่ไม่กี่คน เช่น นายชวน หลีกภัยและญาติใกล้ชิดเพียงเท่านั้น หลังจากลาสิกขาแล้วราเมศได้สมัครเป็นสมาชิกพรรคประชาธิปัตย์ โดยเหตุผลที่ลาออกจากสมาชิกพรรคได้กล่าวผ่านรายการของสื่อมวลชนที่หนึ่งว่า เนื่องจากข้อบังคับพรรคได้เขียนไว้หากมีการบวชเป็นพระให้ขาดจากสมาชิกชั่วคราวจึงไม่อยากให้มีการตีความถึงตำแหน่งโฆษกพรรคว่าจะยังคงดำรงตำแหน่งหรือไม่และหากราเมศใช้เวลาในการอุปสมบทนานก็จะเสียหายหากไม่มีโฆษกพรรคทำหน้าที่จึงเป็นเหตุผลที่ตัดสินใจลาออกชั่วคราวและเมื่อลาสิกขาแล้วก็ได้กลับไปสมัครสมาชิกพรรคประชาธิปัตย์เช่นเดิม
สมาชิกสภาผู้แทนราษฎร.
ราเมศ รัตนะเชวง ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
รักบี้ 7 คนชิงแชมป์ยุโรปซีรีส์ 2022

การแข่งขันรักบี้ 7 คนชิงแชมป์ยุโรปซีรีส์ 2022  เป็นการแข่งขันกีฬารักบี้ 7 คนซีรีส์ประจำปี ครั้งที่ 20 ซึ่งจัดโดยรักบี้ยุโรป ซึ่งเป็นหน่วยงานกำกับดูแลของกีฬารักบี้ยูเนียนในทวีปยุโรป แข่งขันตั้งแต่เดือนมิถุนายนถึงกรกฎาคม พ.ศ. 2565 เลกแรกจะเล่นในเมืองลิสบอน ประเทศโปรตุเกส ส่วนเลกที่สองจะเล่นในคราคูฟ ประเทศโปแลนด์ มี 10 ทีม เข้าร่วมแข่งขัน นอกจากนั้นยังมีการแข่งขันรักบี้ 7 คนชิงแชมป์โลก รอบคัดเลือกโซนยุโรป 2022 แยกต่างหากที่เมืองบูคาเรสต์ ประเทศฮังการี ในเดือนกรกฎาคม 
สเปน เป็นทีมชนะเลิศครั้งก่อนหน้าที่จะป้องกันแชมป์ โดยคว้าแชมป์กสรแช่งขันปี ค.ศ. 2021 สเปนเป็นแชมป์ของซีรีส์นี้อีกครั้ง โดยจบอันดับรองชนะเลิศในลิสบอนและอันดับหนึ่งในคราคูฟ
ทีม.
รายชื่อทีมปัจจุบันที่ได้รับการยืนยันว่าจะเข้าร่วมใน "ชิงแชมป์ยุโรปซีรีส์" รัสเซีย มีกำหนดเข้าร่วมในตอนแรกแต่หลังจากการรุกรานยูเครนของรัสเซีย ค.ศ. 2022 สภาบริหารรักบี้โลก ได้สั่งระงับสหภาพรักบี้รัสเซีย
ฝรั่งเศส ซึ่งแต่เดิมต้องตกชั้นไป รักบี้ 7 คนยุโรปโทรฟี 2022 เนื่องจากถูกลงโทษที่ไม่ลงสนามในการแข่งขันปี ค.ศ. 2021 ได้ตอบรับคำเชิญให้เข้ามาแทนที่รัสเซีย
เบลเยียม และ สาธารณรัฐเช็ก ได้รับการเลื่อนตำแหน่งจาก รักบี้ 7 คนยุโรปโทรฟี 2021 เนื่องจากพวกเขาเป็นสองทีมที่มีอันดับสูงสุดจากซีรีส์ทั้งสองเลก 
<templatestyles src="Div col/styles.css"/>
จอร์จ เคนเนดี

จอร์จ แฮร์ริส เคนเนดี จูเนียร์ (18 กุมภาพันธ์ ค.ศ. 1925 – 28 กุมภาพันธ์ ค.ศ. 2016) เป็นนักแสดงชาวอเมริกัน ผู้ปรากฏอยู่ในภาพยนตร์และโทรทัศน์มากกว่า 100 เรื่อง เขาแสดงเป็นแดร็กไลน์ในภาพยนตร์เรื่อง "คนสู้คน" (1967) ซึ่งทำให้เขาได้รับรางวัลออสการ์ สาขานักแสดงสมทบชายยอดเยี่ยม และยังได้เข้าชิงรางวัลลูกโลกทองคำในสาขาเดียวกัน เขายังได้เข้าชิงรางวัลลูกโลกทองคำเป็นครั้งที่สอง จากการแสดงเป็นโจ ปาโตรนี ในภาพยนตร์เรื่อง "เที่ยวบินมฤตยู" (1970)
ในบรรดาภาพยนตร์เรื่องอื่น ๆ เขายังมีบทบาทสำคัญในเรื่อง "โลนลีอาร์เดอะเบรฟ" (1962), "ปารีส สายลับ ฆาตกรรมปริศนา" (1963), "สเตรต-แจ็กเกต" (1964), "แม็กเฮลส์เนวี" (1964), "ฮัช...ฮัช, สวีตชาร์ลอตต์" (1964), "มิราจ" (1965), "เชนันโดอาห์" (1965), "เดอะซันส์ออฟเคทีเอลเดอร์" (1965), "ฝ่ามหาพายุทะลุฟ้า" (1965), "อินฮาร์มส์เวย์" (1965), "12 เดนตาย" (1967), "เดอะบอสตันสแตรงเลอร์" (1968), "7 สิงห์แดนเสือ" (1969), "เดอะกูดกายส์แอนด์เดอะแบดกายส์" (1969), "ทิก, ทิก, ทิก" (1970), "ยอดคนนายอำเภอ" (1973), "ไอ้โหดฟ้าผ่ากับไอ้ตีนโตย่องเบา" (1974), "เอิร์ธเควก" (1974), "เดอะไอเกอร์แซงก์ชัน" (1975) และ "แฝดไม่ปรานี" (1986)
เคนเนดีเป็นนักแสดงเพียงคนเดียวที่ปรากฏอยู่ในภาพยนตร์ชุด "เที่ยวบินมฤตยู" ถึงสี่เรื่อง โดยแสดงเป็นโจ ปาโตรนี ถึงสามครั้ง เขายังแสดงเป็นร้อยตำรวจเอก เอ็ด ฮอกเกน ในภาพยนตร์ตลกชุด "ปืนเปลือย" และคาร์เตอร์ แม็กเคย์ ผู้ประกอบการน้ำมันที่ทุจริต ในละครชุดเรื่อง "แดลลัส" ฉบับดั้งเดิม
รักบี้ 7 คนยุโรปโทรฟี 2022

การแข่งขันรักบี้ 7 คนยุโรปโทรฟี 2022  เป็นดิวิชั่นที่สองของรักบี้ 7 คนฤดูกาล 2022 ของรักบี้ยุโรป ครั้งนี้จัดโดยเมืองซาเกร็บ และ บูดาเปสต์ ในวันที่ 11–12 มิถุนายน และ 18–19 มิถุนายน สองทีมที่มีอันดับสูงสุดได้รับการเลื่อนชั้นสู่ซีรีส์แชมเปี้ยนชิพปี ค.ศ. 2023 สองทีมที่มีคะแนนน้อยที่สุดจะตกชั้นไปแข่งขันในรายการคอนเฟอร์เรนซ์ 2023
ยูเครนมีกำหนดเข้าร่วมการแข่งขันครั้งนี้ แต่ถอนตัวออกไปหลังจากการรุกรานยูเครนของรัสเซีย ทำให้เดนมาร์กที่ตกชั้นในการแข่งขันโทรฟี 2021 ได้รับโควต้าเลื่อนชั้นมาแทนที่ นอกจากนี้ อังกฤษ, ไอร์แลนด์ และ เวลส์ ได้เข้าร่วมในการแข่งขันนี้หลังจากการตกชั้นจากแชมเปี้ยนชิพซีรีส์เนื่องจากความล้มเหลวจากการแข่งขันใน การแข่งขันชิงแชมป์ซีรีส์ปี 2021 และเข้าร่วมในโอลิมปิกฤดูร้อน 2020 แทน ซึ่งจัดขึ้นตั้งแต่วันที่ 26 กรกฎาคมถึง 31 กรกฎาคม ค.ศ. 2021
ทีมที่ดีที่สุดในการจัดอันดับหลังจบการแข่งขันของซีรีส์ที่ยังไม่ผ่านเข้ารอบรักบี้ 7 คนชิงแชมป์โลก รอบคัดเลือกโซนยุโรป 2022 ได้ถูกเพิ่มเข้าไปในการแข่งขันที่จะจัดขึ้นใน บูคาเรสต์ ในเดือนกรกฎาคม
ไอร์แลนด์ ชนะการแข่งขันและได้เลื่อนชั้นสู่การแข่งขันชิงชนะเลิศพร้อมกับอังกฤษทีมอันดับที่สอง ลัตเวีย และ บัลแกเรีย ตกชั้นไปแข่งขันรายการคอนเฟอร์เรนซ์
ประเทศพม่าในโอลิมปิกฤดูร้อน 2024

ประเทศพม่า มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการแข่งขันครั้งที่ 18 ของประเทศในโอลิมปิกฤดูร้อน นับตั้งแต่มีการเปิดตัวอย่างเป็นทางการครั้งแรกในโอลิมปิกฤดูร้อน 1948 ซึ่งแข่งขันกันภายใต้ชื่อ "เบอร์มา"
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
แบดมินตัน.
ผลการแข่งขันดังนี้
ประเทศกินีในโอลิมปิกฤดูร้อน 2024

ประเทศกินี มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการแข่งขันครั้งที่ 13 ของประเทศในโอลิมปิกฤดูร้อน นับตั้งแต่มีการเปิดตัวอย่างเป็นทางการครั้งแรกในโอลิมปิกฤดูร้อน 1968
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ฟุตบอล.
ผลการแข่งขันดังนี้
ประเทศมัลดีฟส์ในโอลิมปิกฤดูร้อน 2024

ประเทศมัลดีฟส์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการแข่งขันครั้งที่ 10 ของประเทศในโอลิมปิกฤดูร้อน นับตั้งแต่เปิดตัวอย่างเป็นทางการในโอลิมปิกฤดูร้อน 1988
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
แบดมินตัน.
ผลการแข่งขันดังนี้
จำลอง รุ่งเรือง

จำลอง รุ่งเรือง (เกิด 30 กรกฎาคม พ.ศ. 2495) อดีตสมาชิกสภาผู้แทนราษฎรจังหวัดแม่ฮ่องสอน 1 สมัย สังกัดพรรคกิจสังคม และอดีตเลขานุการรองนายกรัฐมนตรี (ทองหยด จิตตวีระ)
ประวัติ.
จำลอง เกิดเมื่อวันที่ 30 กรกฎาคม พ.ศ. 2495 ที่ตำบลโคกช้าง อำเภอเดิมบางนางบวช จังหวัดสุพรรณบุรี เป็นบุตรนายเพียร กับนางเกตุ รุ่งเรือง ด้านครอบครัวสมรสกับ อุบล รุ่งเรือง (สกุลเดิม: สุพรศิลป์) มีบุตร 3 คน คือ นางสาวพิมพ์สุวรรณ รุ่งเรือง นางสาวพิมพ์จำลอง รุ่งเรือง และนายลองเฉลิม รุ่งเรือง
จบการศึกษาระดับปริญญาตรี ครุศาสตร์บัณฑิตมหาวิทยาลัยราชภัฏพระนคร จบการศึกษาระดับปริญญาโท ครุศาสตร์มหาบัณฑิต มหาวิทยาลัยราชภัฏสวนดุสิต
งานการเมือง.
ในปี พ.ศ. 2526 จำลอง ลงสมัครรับเลือกตั้งในพื้นที่จังหวัดแม่ฮ่องสอน เขต 1 สังกัดพรรคกิจสังคม และได้รับเลือกตั้งเป็นสมาชิกสภาผู้แทนราษฎร
ในปี พ.ศ. 2539 จำลอง ลงสมัครรับเลือกตั้งในพื้นที่จังหวัดแม่ฮ่องสอน เขต 1 สังกัดพรรคมวลชน แต่แพ้ให้กับปัญญา จีนาคำ ผู้สมัครจากพรรคประชาธิปัตย์
ในปี พ.ศ. 2544 จำลอง ลงสมัครรับเลือกตั้งในพื้นที่จังหวัดแม่ฮ่องสอน เขต 1 สังกัดพรรคความหวังใหม่ แต่แพ้ให้กับปัญญา จีนาคำ ผู้สมัครจากพรรคประชาธิปัตย์
ในปี พ.ศ. 2566 จำลอง ลงสมัครรับเลือกตั้งในพื้นที่จังหวัดแม่ฮ่องสอน เขต 1 สังกัดพรรครวมไทยสร้างชาติ แต่แพ้ให้กับปกรณ์ จีนาคำ ผู้สมัครจากพรรคพลังประชารัฐ 
สมาชิกสภาผู้แทนราษฎร.
จำลอง รุ่งเรือง ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ลองของ 2

ลองของ 2 (Art of the Devil 2) เป็นภาพยนตร์ไทยแนวสยองขวัญปี 2551 จากการกำกับและเขียนบทของ ก้องเกียรติ โขมศิริ จัดจำหน่ายโดยไฟว์สตาร์โปรดักชั่น
ภาคย้อนอดีตของลองของ ภาพยนตร์ในปี 2548 ภาคนี้บอกเล่าเรื่องราวเบื้องหลังของครูพนอ รับบทโดยนภคปภา นาคประสิทธิ์ ที่หันไปใช้มนต์ดำเพื่อแก้แค้นคนที่ทำของใส่เธอในช่วงระหว่าง 2 ปีก่อนเหตุการณ์ในลองของ ภาพยนตร์ทำรายได้ 44 ล้านบาท 
ภาคย้อนอดีต พนอ ภาพยนตร์ในปี 2568 เล่าเรื่องราวของครูพนอ 30 ปีก่อนตั้งแต่กำเนิดก่อนยังเป็นเด็กมัธยมและต้องเผชิญหน้ากับด้านมืดของการทำของเป็นครั้งแรก รับบทโดย เฌอปราง อารีย์กุล โดย สุพิกา เรืองรองวรรณา นักแสดงที่รับบทพนอตอนเด็กรับเชิญในภาพยนตร์
เนื้อเรื่อง.
2 ปีก่อน พนอ สาวสวยรวยทรัพย์และเสน่ห์ ชีวิตครูต่างจังหวัดของเธอ คงเหมือนกับครูทั่วๆไป แต่ความสวยความสาวของเธอ กับทำให้เธอต้องประสบเคราะห์กรรม จากคนที่มารุมรัก ถูกทำของใส่ทั้งจากครู และเหล่านักเรียนชายมัธยมในโรงเรียน เพื่อแก้มนต์ดำแก้อาถรรพณ์ ทำให้ครูพนอต้องฆ่านายพร (หมอไสยศาสตร์) และทำให้ได้เทพ 3 ตามาครอบครอง จ่าดิษ เพื่อนนายพร คนเล่นของที่มีชีวิตอยู่เพื่อเดรัจฉานวิชา เข้ามาเกี่ยวข้องกับครูพนอ ทำทุกอย่างเพื่อให้ได้เทพสามตามาครอบครอง
ความจริงสุดสยองระหว่างครูพนอ และคนที่เกี่ยวข้องรอบตัวเธอ ประเวท, ต๊ะ (ตัวละครเอกจากลองของ), เดือน, เพ็ญ จะถูกเปิดเผยใน ลองของ 2
รักบี้ 7 คนหญิงชิงแชมป์โอเชียเนีย 2023

<ns>0</ns>
 <revision>
 <parentid>11496157</parentid>
 <timestamp>2024-11-09T20:14:35Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11915471</origin>
 <model>wikitext</model>
 <format>text/x-wiki</format>
การแข่งขันรักบี้ 7 คนหญิงชิงแชมป์โอเชียเนีย 2023  เป็นการแข่งขันรักบี้ 7 คนหญิงชิงแชมป์โอเชียเนียครั้งที่ 12 สำหรับทีมหญิงในทวีปโอเชียเนีย นอกจากนี้ยังเป็นรอบคัดเลือกระดับภูมิภาคสำหรับรักบี้ 7 คนในโอลิมปิกฤดูร้อน 2024 จัดขึ้นที่สนามบัลลีมอร์ในเมืองบริสเบน ประเทศออสเตรเลีย ตั้งแต่วันที่ 10 ถึง 12 พฤศจิกายน
ทีม.
มีทีมชาติ 10 ทีมถูกกำหนดให้ลงแข่งขันในการแข่งขันปี ค.ศ. 2023 ได้แก่:
<templatestyles src="Div col/styles.css"/>
สภากรุงเทพมหานคร ชุดที่ 8

สภากรุงเทพมหานคร ชุดที่ 8 (26 เมษายน พ.ศ. 2541 – 25 เมษายน พ.ศ. 2545) เป็นสภากรุงเทพมหานคร เป็นส่วนหนึ่งของการเลือกตั้งสมาชิกสภากรุงเทพมหานคร พ.ศ. 2541 มีสมาชิกจำนวน 60 คน
องค์ประกอบของสภา.
สภากรุงเทพมหานครประกอบด้วยสมาชิกสภากรุงเทพมหานคร จำนวน 60 ที่นั่ง จากพรรคการเมืองต่างๆ ดังต่อไปนี้
ฮิโรกิ อุชิดะ

ฮิโรกิ อุชิดะ (เกิด 27 พฤษภาคม 1991) เป็นนักเขียนบทและนักประพันธ์ชายชาวญี่ปุ่น ที่เกิดในจังหวัดไอจิ ภายใต้บริษัทBLUE LABEL (MMJ)เขามีส่วนร่วมในการเขียนบทให้กับ มาสค์ไรเดอร์ มาโดยตลอด นับตั้งแต่ มาสค์ไรเดอร์เซเบอร์ และทำหน้าที่เป็นผู้เขียนร่วมของมาสค์ไรเดอร์ก็อตชาร์ด ร่วมกับ เคอิจิ ฮาเซกาวะ
ประวัติช่วงต้น.
ตอนที่เขายังเป็นเด็ก โมโมโกะ ซากุระ ได้รับอิทธิพลจากความปรารถนาที่จะเป็นนักเขียน เขาเริ่มมีความใฝ่ฝันที่จะเป็นนักเขียนบทภาพยนตร์ในโรงเรียนมัธยม และเมื่อเขาเข้าร่วมงานเฉลิมฉลองการตีพิมพ์คอลเลกชันเรียงความของยูจิ โคบายาชิ และเริ่มเข้าเรียนที่ชมรมศิลปะของมหาวิทยาลัยนิฮอน หลังจากได้รับการ แนะนำให้รู้จักกับเคนโกะ คาจิ เขาก็มีส่วนร่วมในการผลิตภาพยนตร์ของ เคนโกะ คาจิ ในช่วงปีที่สองที่มหาวิทยาลัย ในขณะที่เข้าเรียนที่Tokyo Polytechnic University เขายังผลิตภาพยนตร์อิสระด้วย
ในปี 2015 เขาเขียนบทซีรีส์ อุลตร้าแมน X และเป็นการเขียนบทแรกในฐานะนักเขียนบทภาพยนตร์ ในปี 2017 เธอเป็นผู้รับผิดชอบการเขียนซีรีส์อนิเมะเรื่อง Gamers!
นอกจากนี้เขายังใช้ นามแฝงว่ายูกิ อุจิดะ
ในปี 2018 เขาเริ่มต้นเขียนนิยายโปรเจคแรกของเขาด้วยในชื่อ "First Love Disappeared and Became Transparent"